དགའ་ལྡན་ཕྱག་རྒྱ་ཆེན་པོའི་སྔོན་འགྲོ་བླ་མའི་རྣལ་འབྱོར་གྱི་བསྡུས་དོན་སྙན་རྒྱུད་མཛོད་བརྒྱ་འབྱེད་པའི་འཕྲུལ་གྱི་ལྡེ་མིག་ཅེས་བྱ་བ་བཞུགས་སོ།།

།ན་མོ་གུ་རུ་མཉྫུ་གྷོ་ཥཱ་ཡ།འཇམ་མགོན་བླ་མ་ཐམས་ཅད་མཁྱེན་པ་ཡི།།ཞབས་ཀྱི་པདྨོར་གུས་པས་ཕྱག་བྱས་ཏེ།།གྲུབ་མཆོག་བླ་མའི་ཞལ་ལུང་བདུད་རྩིའི་རྒྱུན།།
ཉམས་མེད་སྙན་རྒྱང་བསྡུས་དོན་འདིར་བྲི་བྱ།།དེ་ལ་འདིར་རྗེ་ཐམས་ཅད་མཁྱེན་པ་ལ་མགོན་པོ་འཇམ་པའི་དབྱངས་ཀྱིས་གནང་བའི་གདམས་ངག་ཐུན་མོང་མིན་པ་དགའ་ལྡན་ཕྱག་རྒྱ་ཆེན་པོའི་ཟབ
ཁྲིད་ཉམས་སུ་ལེན་པར་བྱེད་པ་ལ།སྔོན་འགྲོ།དངོས་གཞི།རྗེས་གསུམ་ལས།སྔོན་འགྲོ་ལ།བསྟན་པ་ལ་འཇུག་པའི་སྒོ་དམ་པ་སྐྱབས་འགྲོ་དང་ཐེག་པ་ཆེན་པོའི་འཇུག་སྒོ་དང་ལམ་གྱི་གཞུང
ཤིང་སེམས་བསྐྱེད་གཉིས་ཀྱི་ཁྲིད།སྡིག་སྒྲིབ་མྱུར་དུ་དག་པར་བྱེད་པ་རྡོ་རྗེ་སེམས་དཔའི་སྒོམ་བཟླས་ཀྱི་ཁྲིད།ཚོགས་མྱུར་དུ་རྫོགས་པར་བྱེད་པ་མཎྜལ་གྱི་ཁྲིད།བྱིན་རླབས་མྱུར་དུ་འཇུག་པ་བླ་མའི་རྣལ
འབྱོར་གྱི་ཁྲིད་རྣམས་སུ་ཡོད་པ་ལས།རྡོར་སེམས་སྒོམ་བཟླས་ལོགས་སུ་གསལ་ཞིང་།ཁྲིད་ཆེན་གཞན་གསུམ་གྱི་གནད་ཚང་ཞིང་ལམ་གྱི་ལུས་ཡོངས་སུ་རྫོགས་པའི་བླ་མའི་རྣལ་འབྱོར་ཉམས

སུ་བླང་བ་ལ་གཉིས།ཐུན་གྱི་ངོ་བོ་ལ་ཇི་ལྟར་བྱ་བ་དང་།ཐུན་མཚམས་སུ་ཇི་ལྟར་བྱ་བའི་ཚུལ་ལོ།།དང་པོ་ལ་གསུམ།སྔོན་འགྲོ།དངོས་གཞི།མཇུག་ཏུ་ཇི་ལྟར་བྱ་བའི་ཚུལ
ལོ།།དང་པོ་ལ་གཉིས།སྤྱིའི་སྔོན་འགྲོ་དང་།ཁྱད་པར་གྱི་སྔོན་འགྲོའོ།།དང་པོ་ལ་དྲུག།ཀུན་སློང་བཅོས་པ།རྡོ་རྗེ་འཆང་གཙོ་བོར་བྱས་ནས་སྐྱབས་ཡུལ་གཞན་རྣམས་ལམ་རིམ་ལྟར་གསལ
གདབ་པ།སྐྱབས་འགྲོའི་རྒྱུ་སྒྲུབ་པ།སྐྱབས་འགྲོ་སེམས་བསྐྱེད་ཚད་མེད་བཞི་རྣམས་ལམ་རིམ་ལྟར་བྱ་བ།ཁྱད་པར་གྱི་སེམས་བསྐྱེད་བྱ་བ།སྐྱབས་ཡུལ་བསྡུ་བའོ།།གཉིས་པ་ཁྱད་པར་གྱི་སྔོན་
འགྲོ་ལ་བཞི།དང་པོར་སྟོང་ཉིད་བསྒོམས་ཏེ་ཆོས་སྐུ་ལ་ང་རྒྱལ་འཇོག་པ།དེའི་འཛིན་སྟངས་མ་ཤོར་བའི་ངང་ནས་རང་ཡི་དམ་གྱི་ལྷར་བསྐྱེད་ཅིང་དེའི་སྒོ་གསུམ་བྱིན་གྱིས་བརླབ་པ།ཐ་མལ་གྱི་སྣང་ཞེན
འགོག་ཅིང་སྣོད་བཅུད་སྦྱང་བ།འོག་ནས་འབྱུང་བའི་མཆོད་རྫས་རྣམས་བླ་མེད་ལྟར་བྱིན་གྱིས་བརླབ་པའོ།།གཉིས་པ་དངོས་གཞི་ལ་བཞི།ཚོགས་ཞིང་གསལ་གདབ་པ།བསག་སྦྱང་གི་གནང་བསྡུས

པཔ་ཡན་ལག་བདུན་པ་མཎྜལ་དང་བཅས་པ་འབུལ་བ།གསོལ་བ་གདབ་པ།འདོད་བྱའི་དོན་ལ་སྨོན་ཞིང་བྱིན་རླབས་ཞུ་བའོ།།དང་པོ་ལ་གཉིས།དམ་ཚིག་པ་གསལ་གདབ་པ་དང་།ཡེ་ཤེས་པ་དགུག་གཞུག་བྱ་བའོ།།དང་།།
པོ་ལ་གཉིས།བཞུགས་གནས་གསལ་གདབ་པ་དང་།དམ་ཚིག་པ་གསལ་འདེབས་ཚུལ་དངོས་སོ།།གཉིས་པ་དམ་ཚིག་པ་གསལ་འདེབས་ཚུལ་དངོས་ལ་གཉིས།གཙོ་བོ་གསལ་གདབ་པ་དང་།འཁོར་གསལ
གདབ་པའོ།།དང་པོ་ལ་གཉིས།སྐུ་དངོས་གསལ་གདབ་པ་དང་།གསང་འདུས་ནས་འབྱུང་བ་ལྟར་ཕུང་སོགས་བདེ་གཤེགས་ལྔའི་ངོ་བོར་བལྟ་བ་སོགས་མན་ངག་ཞལ་ཤེས་བཞིན་དུ་བྱ་བའོ།།དང་པོ་ལ་གསུམ།།
ངོ་བོ་དྲིན་ཅན་རྩ་བའི་བླ་མ་ཡིན་པ་ལ་རྣམ་པ་རྒྱལ་བཙོང་ཁ་པ་ཆེན་པོའི་རྣམ་པར་གསལ་གདབ་པ།ཡང་ན་རྐྱལ་བ་རྡོ་རྗེ་འཆང་གི་རྣམ་པར་གསལ་གདབ་པ།མན་ངག་ཞལ་ཤེས་བཞིན་ཐུབ་དབང་རྡོ་རྗེ་འཆང་ཐུགས
ཀར་བཀོད་ནས་བསྒོམ་པའོ།།གཉིས་པ་གསང་འདུས་ནས་འབྱུང་བ་ལྟར་ཕུང་སོགས་བདེ་གཤེགས་ལྔའི་ངོ་བོར་བལྟ་བ་སོགས་མན་ངག་ཞལ་ཤེས་བཞིན་དུ་བྱ་བ་ལ་བདུན།བླ་མའི་ཕུང་པོ་ལྔ་རྒྱལ་བ་རིགས་ལྔའི
ངོ་བོར་སྒོམ་པ།ཁམས་བཞི་ཡུམ་བཞིར་སྒོམ་པ།སྐྱེ་མཆེད་རྣམས་སེམས་དཔར་སྒོམ་པ།སྐྱེ་མཆེད་ཀྱི་ཡུལ་གཟུགས་སོགས་སེམས་མར་སྒོམ་པ།ཡན་ལག་རྣམས་ཁྲོ་བོར་སྒོམ་པ།འོད་ཟེར་རྣམས་ཕྱོགས་སྐྱོང་།

དུ་ལྟ་བ།འཇིག་རྟེན་གྱི་ལྷ་མཐུ་བོ་ཆེ་རྣམས་ཞབས་ཀྱི་གདན་དུ་བལྟ་བའོ།།གཉིས་པ་འཁོར་གསལ་གདབ་པ་ལ་གཉིས།དངོས་བརྒྱུད་ཀྱི་བླ་མ་རྣམས་གསལ་གདབ་པ་དང་།པད་རིམ་བཅུ
གཅིག་ལ་ཡི་དམ་ནས་ཆོས་སྐྱོང་སྲུང་མའི་བར་རིམ་བཞིན་གསལ་གདབ་པའོ།།དང་པོ་ལ་ལྔ།གཙོ་བོའི་གཡས་ཕྱོགས་སུ་རྒྱ་ཆེན་སྤྱོད་བརྒྱུད་ཀྱི་བླ་མ་རྣམས་གསལ་གདབ་པ།གཙོ་བོའི་གཡོན་ཕྱོགས་སུ་ཟབ
མོ་ལྷ་བརྒྱུད་ཀྱི་བླ་མ་རྣམས་གསལ་གདབ་པ།གཙོ་བོའི་རྒྱབ་ཀྱི་ཅུང་ཟད་མཐོ་བར་ཉམས་ལེན་བྱིན་རླབས་བརྒྱུད་པའི་བླ་མ་རྣམས་གསལ་གདབ་པ།གཙོ་བོའི་མདུན་དུ་ཆོས་འབྲེལ་དངོས་ཐོབ་ཀྱི་བླ་མ་རྣམས
གསལ་གདབ་པ།གཙོ་བོའི་སྟེང་གི་ནམ་མཁར་རྒྱལ་བ་རྡོ་རྗེ་འཆང་ནས་རྩ་བའི་བླ་མའི་བར་གྱི་སྙན་རྒྱུད་ཀྱི་བླ་མ་རྣམས་རྗེ་བཙུན་འཇམ་དབྱངས་ཀྱི་རྣམ་པར་མཐོ་བརྩེགས་སུ་གསལ་གདབ་པའོ།།གཉིས་པ
པད་རཱི་མ་བཅུ་གཅིག་ལ་ཡི་དམ་ནས་ཆོས་སྐྱོང་སྲུང་མའི་བར་རིམ་བཞིན་གསལ་གདབ་པ་ལ་བཅུ་གཅིག།པད་རིམ་དང་པོ་ལ་གསང་བདེ་འཇིགས་གསུམ་ཀྱི་རྡོར་རྣམས་གསལ་གདབ་པ།པད་རིམ་གཉིས་པ་ལ་བླ།
མེད་ཀྱི་ལྷ་ཚོགས་གཞན་རྣམས་གསལ་གདབ་པ།པད་རིམ་གསུམ་པ་ལ་རྣལ་འབྱོར་རྒྱུད་ཀྱི་ལྷ་ཚོགས་རྣམས་གསལ་གདབ་པ།པད་རིམ་བཞི་པ་ལ་སྤྱོད་རྒྱུད་ཀྱི་ལྷ་ཚོགས་རྣམས་གསལ་གདབ་པ།པད་རིམ་ལྔ་པ་ལ

བྱ་རྒྱུད་ཀྱི་ལྷ་ཚོགས་རྣམས་གསལ་གདབ་པ།པད་རིམ་དྲུག་པ་ལ་བསྐལ་བཟང་གི་སངས་རྒྱས་སྟོང་སོགས་གསལ་གདབ་པ།པད་རིམ་བདུན་པ་ལ་བྱང་སེམས་རྣམས་གསལ་གདབ་པ།པད་རིམ་བརྒྱད་པ་ལ་རང་རྒྱལ་རྣམས
གསལ་གདབ་པ།པད་རིམ་དགུ་པ་ལ་ཉན་ཐོས་རྣམས་གསལ་གདབ་པ།པད་རིམ་བཅུ་པ་ལ་གནས་གསུམ་གྱི་དཔའ་བོ་མཁའ་འགྲོ་རྣམས་གསལ་གདབ་པ།པད་རིམ་བཅུ་གཅིག་པ་ལ་ཆོས་སྲུང་ཡེ་ཤེས་ཀྱི་སྤྱན་ལྡན་རྣམས
གསལ་གདབ་པའོ།།གཉིས་པ་ཡེ་ཤེས་པ་དགུག་གཞུག་བྱ་བ་ལ་གཉིས།ཚོགས་ཞིང་ཐམས་ཅད་ཀྱི་གནས་གསུམ་དུ་ཡི་གེ་གསུམ་གསལ་བཏབ་སྟེ་ཐུགས་ཀའི་ཧཱུཾ་གི་འོད་ཟེར་གྱིས་ཆོས་སྐུའི་གནས་ནས་ཡེ་ཤེས་པ
སྤྱན་འདྲེན་ཚུལ་མདོར་བསྟན་པ་དང་།ཚིགས་བཅད་ཀྱི་སྒོ་ནས་ནམ་མཁར་སྦྱིན་གློ་བུར་དུ་འཕེལ་བ་བཞིན་དུ་སྤྱན་དྲངས་ཏེ་དམ་ཚིག་པ་སོ་སོར་བསྟིམ་པའོ།།རྩ་བའི་ས་བཅད་གཉིས་པ་བསག་སྦྱང་གི་གནད་བསྡུས་པ
ཡན་ལག་བདུན་པ་མཎྜལ་དང་བཅས་པ་འབུལ་བ་ལ་གཉིས།སྤྱིར་ལམ་གྱི་རྟོགས་པ་སྐྱེ་བ་བསག་སྦྱང་ལ་རག་ལས་པ་དང་ཁྱད་པར་སངས་རྒྱས་ཐམས་ཅད་མཆོད་པ་ལས་བླ་མ་མཆོད་པ་ཕན་ཡོན་ཆེ་བར་གསུངས
པའི་ཚུལ་ལ་ངེས་པ་དྲང་བ་དང་།བླ་མ་མཆོད་ཚུལ་དངོས་སོ།།གཉིས་པ་བླ་མ་མཆོད་ཚུལ་དངོས་ལ་གཉིས།ཡན་ལག་བདུན་པས་མཆོད་པ་དང་།མཎྜལ་འབུལ་བའོ།།དང་པོ་ལ་བདུན།ཕྱག་འཚལ་བ།མཆོད་པ

འབུལ་བ།སྡིག་པ་བཤགས་པ།རྗེས་སུ་ཡི་རང་བ།ཆོས་འཁོར་བསྐོར་བར་བསྐུལ་བ།མྱ་ངན་ལས་མི་འདའ་བར་གསོལ་བ་གདབ་པ།བསྔོ་བ་བྱ་བའོ།།དང་པོ་ཕྱག་འཚལ་བ་ལ་ལྔ།བླ་མ
ལོངས་སྤྱོད་རྫོགས་སྐུའི་ངོ་བོར་བལྟས་ཏེ་ཕྱག་འཚལ་བ།བླ་མ་མཆོག་གི་སྦྲུལ་སྐུའི་ངོ་བོར་བལྟས་ཏེ་ཕྱག་འཚལ་བ།བླ་མ་ཆོས་སྐུའི་ངོ་བོར་བལྟས་ཏེ་ཕྱག་འཚལ་བ།བླ་མ་སྐྱབས་གསུམ་མ་ལུས་པའི་བདག
ཉིད་དུ་བལྟས་ཏེ་ཕྱག་འཚལ་བ།བླ་མ་མཆོག་གསུམ་མ་ལུས་པའི་བྱེད་པོར་བལྟས་ཏེ་ཕྱག་འཚལ་བའོ།།གཉིས་པ་མཆོད་པ་འབུལ་བའི་ཚུལ་ལ་དྲུག།ཕྱིའི་མཆོད་པ།ནང་གི་མཆོད་པ།གསང་བའི་མཆོད་པ།
དེ་ཁོ་ན་ཉིད་ཀྱི་མཆོད་པ།སྨན་དང་བདག་ཉིད་བྲན་དུ་འབུལ་བ།བྱང་སེམས་དང་སྔགས་ཀྱི་སྡོམ་གཟུང་བྱ་བའོ།།དང་པོ་ལ་བདུན།ཆུ་བཞི་འབུལ་བ།ཉེར་སྤྱོད་རོལ་མོ་དང་བཅས་པ་འབུལ་བ།ཕྱི་ནང་གི་འདོད་ཡོན
འབུལ་བ།མཎྜལ་འབུལ་བ།མཆོད་པ་རྣམས་བསམ་པ་ཇི་ལྟ་བུས་འབུལ་ཚུལ་བསྟན་པ།སྒྲུབ་པའི་མཆོད་པ་གཟུགས་སུ་བཀོད་ནས་འབུལ་བ།རྒྱ་ཛའི་མཆོད་པ་འབུལ་བའོ།།དང་པོ་ལ་གཉིས།འོག་ནས
འབྱུང་བའི་མཆོད་རྫས་རྣམས་བློ་ཡུལ་དུ་གསལ་འདེབས་ཤིང་མཆོད་པའི་སྙན་གསན་བརྗོད་པ་དང་།འབུལ་བ་དངོས་སོ།།གཉིས་པ་འབུལ་བ་དངོས་ལ་བཞི།མཆོད་ཡོན་འབུལ་བ།ཞབས་བསིལ་འབུལ་བ།

ཞལ་བསིལ་འབུལ་བ།བསང་གཏོར་འབུལ་བའོ།།གཉིས་པ་ཉེར་སྤྱོད་རོལ་མོ་དང་བཅས་འབུལ་བ་ལ་དྲུག།མེ་ཏོག་འབུལ་བ།བདུག་སྤོས་འབུལ་བ།སྣང་གསལ་འབུལ་བ།དྲི་ཆབ་འབུལ་བ།ཞལ་ཟས་འབུལ་བ།།
རོལ་མོ་འབུལ་བའོ།།གསུམ་པ་གསོལ་བ་གདབ་པ་ལ་ལྔ།མཚན་སྔགས་ཀྱི་སྒོ་ནས་གསོལ་འདེབས་བརྒྱ་རྩ་སོགས་བྱ་བ།ཡོན་ཏན་བསམས་པའི་སྒོ་ནས་དད་པ་སྦྱོང་ཞིང་གསོལ་བ་གདབ་པ།བཀའ་དྲིན་རྗེས
སུ་དྲན་པའི་གུས་པ་བསྒོམ་ཞིང་གསོལ་བ་གདབ་པ།ཕྱི་ནང་གསང་བ་དེ་ཁོ་ན་ཉིད་ཀྱི་ཡོན་ཏན་བརྗོད་པའི་སྒོ་ནས་གསོལ་བ་གདབ་པ།ཕུར་ཚུགས་གསོལ་འདེབས་བྱ་བའོ།།དང་པོ་ལ་གཉིས།རྩ་བའི་བླ་མ་དེ་ཉིད་སྐྱབས་
གསུམ་ཀུན་འདུས་ཀྱི་བདག་ཉིད་དུ་ངེས་པ་དྲངས་ཏེ་དང་གུས་ཤུགས་དྲག་སྒོམ་པ་དང་།དེའི་ཐུགས་ཀར་ཏིང་ངེ་འཛིན་སེམས་དཔའི་མཐའ་སྐོར་དུ་དམིགས་བརྩེ་མ་སོགས་ཀྱིས་བསྐོར་བ་ལ་དམིགས་ནས་བདུད་རྩི
འབེབས་སྦྱང་དང་བཅས་གསོལ་འདེབས་བརྒྱ་རྩ་སོགས་བྱ་བའོ།།གཉིས་པ་ཡོན་ཏན་བསམས་པའི་སྒོ་ནས་དད་པ་སྦྱོང་ཞིང་གསོལ་བ་གདབ་པ་ལ་གསུམ།འདུལ་བ་ནས་བཤད་པའི་བླ་མའི་མཚན་ཉིད་དང་ལྡན་པའི
ཡོན་ཏན་བསམས་པའི་སྒོ་ནས་དད་པ་སྐྱོང་ཞིང་གསོལ་བ་གདབ་པ།ཕར་ཕྱིན་ཐེག་པ་ནས་བཤད་པའི་བླ་མའི་མཚན་ཉིད་དང་ལྡན་པའི་ཡོན་ཏན་བསམས་པའི་སྒོ་ནས་དད་པ་སྦྱོང་ཞིང་གསོལ་བ་གདབ་པ།རྡོ་རྗེ་ཐེག་པའི།།

སློབ་དཔོན་གྱི་མཚན་ཉིད་དང་ལྡན་པའི་ཡོན་ཏན་བསམས་པའི་སྒོ་ནས་དད་པ་སྐྱོང་ཞིང་གསོལ་བ་གདབ་པའོ།།གསུམ་པ་བཀའ་དྲིན་དྲན་པའི་གུས་པ་བསྒོམ་ཞིང་གསོལ་བ་གདབ་པ་ལ་གསུམ།།
སྤྱིར་སངས་རྒྱས་ཐམས་ཅད་ལས་བཀའ་དྲིན་ཆེ་བར་བལྟས་ཏེ་གུས་པ་བསྒོམ་ཞིང་གསོལ་བ་གདབ་པ།ལྷག་པར་བསྟན་པ་འདིའི་བདག་པོ་སྟོན་པ་ཐུགས་རྗེ་ཅན་དེ་ཉིད་ལས་ཀྱང་བཀའ་དྲིན་ཆེ་བར་བལྟས་ཏེ་གུས་པ
བསྒོམ་ཞིང་གསོལ་བ་གདབ་པ།སངས་རྒྱས་ཐམས་ཅད་མཆོད་པ་བས་བླ་མའི་བ་སྤུའི་བུ་ག་གཅིག་མཆོད་པ་ལྷག་པར་རྒྱུད་སྡེ་མང་པོ་ནས་གསུངས་པའི་ཚུལ་ལ་ངེས་པ་བསྐྱེད་ནས་གུས་པ་ཆེན་པོ་བསྒོམ་ཞིང་གསོལ
པ་གདབ་པའོ།།བཞི་པ་ཕྱི་ནང་གསང་བ་དེ་ཁོ་ན་ཉིད་ཀྱི་ཡོན་ཏན་བརྗོད་པའི་སྒོ་ནས་གསོལ་བ་གདབ་པ་ལ་བཞི།ཕྱིའི་ཡོན་ཏན་བརྗོད་པའི་སྒོ་ནས་གསོལ་བ་གདབ་པ།ནང་གི་ཡོན་ཏན་བརྗོད་པའི་སྒོ་ནས་གསོལ་བ
གདབ་པ།གསང་བའི་ཡོན་ཏན་བརྗོད་པའི་སྒོ་ནས་གསོལ་བ་གདབ་པ།དེ་ཁོ་ན་ཉིད་ཀྱི་ཡོན་ཏན་བརྗོད་པའི་སྒོ་ནས་གསོལ་བ་གདབ་པའོ།།ལྔ་པ་ཕུར་ཚུགས་གསོལ་འདེབས་བྱ་བ་ལ་གཉིས།སྐྱབས་གནས་མ
ལུས་འདུས་པའི་བདག་ཉིད་དུ་བལྟས་ཏེ་གསོལ་བ་ཤུགས་དྲག་ཏུ་བཏབ་ནས་ཏིང་ངེ་འཛིན་གྱི་དབང་བཞི་བླང་བ་དང་།བླ་མ་རང་ལ་བསྟིམས་ནས་ཐུགས་བསྐུལ་བའི་བཟླས་པ་བྱ་བའོ།།བཞི་པ་འདོད་བྱའི་དོན་ལ་སྨོན།

ཞིང་ང་བྱིན་རླབས་ཞུ་བ་ལ་གཉིས།ལམ་གྱི་རྩ་བ་བཤེས་གཉེན་བསྟེན་ཚུལ་ལ་སྨོན་ཞིང་བྱིན་རླབས་ཞུ་བ་དང་།བཤེས་གཉེན་དམ་པ་ཚུལ་བཞིན་དུ་བསྟེན་པ་གཞིར་བཟུང་ནས་མདོ་སྔགས་གཉིས་ཀའི་ལམ་གྱི་ལུས་ཡོངས།།
སུ་རྫོགས་པ་ལ་སློབ་ཅིང་སྨོན་ལམ་དུ་བྱ་བའོ།།གཉིས་པ་བཤེས་གཉེན་དམ་པ་ཚུལ་བཞིན་དུ་བསྟེན་པ་གཞིར་བཟུང་ནས་མདོ་སྔགས་གཉིས་ཀའི་ལམ་གྱི་ལུས་ཡོངས་སུ་རྫོགས་པ་ལ་སློབ་ཅིང་སྨོན་ལམ་དུ་བྱ་བ་ལ
གཉིས།ལམ་ཐུན་མོང་བ་ལ་སློབ་ཅིང་སྨོན་ལམ་དུ་བྱ་བ་དང་།ཐུན་མོང་མིན་པ་སྔགས་ལམ་ལ་སློབ་ཅིང་སྨོན་ལམ་དུ་བྱ་བའོ།།དང་པོ་ལ་གསུམ།ངེས་འབྱུང་གི་བསམ་པ་སྦྱོང་ཞིང་དེ་མཚན་ཉིད་ཚང་བ་སྐྱེ་བར་སྨོན་ལམ
གདབ་པ།བྱང་ཆུབ་ཀྱི་སེམས་སྦྱོང་ཞིང་དེ་མཚན་ཉིད་ཚང་བ་ཞིག་སྐྱེ་བར་སྨོན་ལམ་གདབ་པ།ཟབ་མོ་དབུ་མའི་ལྟ་བ་ལ་བློ་སྐྱོང་ཞིང་དེ་མཚན་ཉིད་ཚང་བ་ཞིག་སྐྱེ་བར་སྨོན་ལམ་གདབ་པའོ།།དང་པོ་ལ་གཉིས།ཚེ་འདིའི་སྣང
ཤས་ལྡོག་པའི་ཐབས་ལ་བློ་སྦྱོང་ཞིང་སྨོན་ལམ་གདབ་པ་དང་།ཕྱི་མའི་སྣད་ཤས་ལྡོག་པའི་ཐབས་ལ་བློ་སྦྱོང་ཞིང་སྨོན་ལམ་གདབ་པའོ།།གཉིས་པ་བྱང་ཆུབ་ཀྱི་སེམས་སྦྱོང་ཞིང་དེ་མཚན་ཉིད་ཚང་བ་ཞིག་སྐྱེ་བར
སྨོན་ལམ་གདབ་པ་ལ་གཉིས།བྱང་ཆུབ་ཏུ་སེམས་བསྐྱེད་ཚུལ་དང་།སེམས་བསྐྱེད་ནས་རྒྱལ་སྲས་ཀྱི་སྤྱོད་པ་ལ་སློབ་ཚུལ་ལོ།།དང་པོ་ལ་གཉིས།རྒྱུ་འབྲས་མན་ངག་བདུན་གྱི་སྒོ་ནས་བློ་སྐྱོང་ཚུལ་དང་།བདག

གཞན་མཉམ་བརྗེའི་སྒོ་ནས་བློ་སྦྱོང་ཚུལ་ལོ།།དང་པོ་ལ་གཉིས།སེམས་ཅན་ཐམས་ཅད་ལ་སེམས་སྙོམས་པ་བསྒྲུབས་ཏེ་མར་ཤེས་དྲིན་དྲན་དྲིན་གཟོ་རྣམས་བསྒོམས་ནས་ཡིད་འོང་གི
བྱམས་པ་བསྐྱེད་ཚུལ་དང་།དེ་ལ་བརྟེན་ནས་སྙིང་རྗེ་དང་ལྷག་བསམ་དང་བྱང་ཆུབ་ཀྱི་སེམས་རྣམས་སྒྲུབ་ཚུལ་ལོ།།གཉིས་པ་བདག་གཞན་མཉམ་བརྗེའི་སྒོ་ནས་བློ་སྦྱོང་ཚུལ་ལ་གསུམ།བདག་གཞན་མཉམ
པ་སྒོམ་ཚུལ།བདག་གཞན་བརྗེ་བ་སྒོམ་ཚུལ།བསམ་པ་དེ་གཉིས་ལ་བརྟེན་ནས་རྐྱེན་ངན་ལམ་དུ་བསྒྱུར་བ་སོགས་བློ་སྦྱོང་དོན་བདུན་མའི་ཉམས་ལེན་དགེ་སྦྱོར་གྱི་མཐིལ་དུ་བྱེད་ཚུལ་ལོ།།གཉིས་པ་སེམས
བསྐྱེད་ནས་རྒྱལ་སྲས་ཀྱི་སྤྱོད་པ་ལ་སློབ་ཚུལ་ལ་གསུམ།སྨོན་སེམས་གཟུང་བ།འཇུག་སྡོམ་བླང་བ།དེའི་བསླབ་བྱ་རྒྱལ་སྲས་ཀྱི་སྤྱོད་པ་མཐའ་དག་བསྡུས་པའི་སྡོམ་ཆེན་པོ་ཕར་ཕྱིན་དྲུག་ལ་སློབ་ཚུལ་ལོ།།
གསུམ་པ་འཇུག་སྡོམ་གྱི་བསླབ་བྱ་རྒྱལ་སྲས་ཀྱི་སྤྱོད་པ་མཐའ་དག་བསྡུས་པའི་སྡོམ་ཆེན་པོ་ཕར་ཕྱིན་དྲུག་ལ་སློབ་ཚུལ་ལ་དྲུག།སྦྱིན་པའི་ཕར་ཕྱིན་ལ་སློབ་ཅིང་སྨོན་ལམ་དུ་བྱ་བ།ཚུལ་ཁྲིམས་ཀྱི་ཕར་ཕྱིན
ལ་སློབ་ཅིང་སྨོན་ལམ་དུ་བྱ་བ།བཟོད་པའི་ཕར་ཕྱིན་ལ་སློབ་ཅིང་སྨོན་ལམ་དུ་བྱ་བ།བརྩོན་འགྲུས་ཀྱི་ཕར་ཕྱིན་ལ་སློབ་ཅིང་སྨོན་ལམ་དུ་བྱ་བ།བསམ་གཏན་གྱི་ཕར་ཕྱིན་ལ་སློབ་ཅིང་སྨོན་ལམ་དུ

བྱ་བ།ཤེས་རབ་ཀྱི་ཕར་ཕྱིན་ལ་སློབ་ཅིང་སྨོན་ལམ་དུ་བྱ་བའོ།།གཉིས་པ་ཐུན་མོང་མིན་པ་སྔགས་ལམ་ལ་སློབ་ཅིང་སྨོན་ལམ་དུ་བྱ་བ་ལ་ལྔ།སྔགས་ཀྱི་འཇུག་སྒོ་དབང་རྣམ་པར་དག་པ་ཐོབ་ཅིང་ངམ།།།
ཚིག་དང་སྡོམ་པ་ཚུལ་བཞིན་དུ་བསྲུང་བ་ལ་སློབ་ཅིང་དེ་ལྟར་དུ་འགྲུབ་པར་སྨོན་ལམ་གདབ་པ།སྐུ་གསུམ་ལམ་འཁྱེར་གྱི་གནད་ཚང་བའི་རིམ་པ་དང་པོའི་ལམ་ལ་སློབ་ཅིང་དེ་ལྟར་དུ་རྒྱུད་ལ་སྐྱེ་བར་སྨོན་ལམ་གདབ་པ།
རྫོགས་རིམ་གྱི་གནད་མཐའ་དག་ཚང་བའི་ཟབ་ལ་མ་རིམ་པ་ལྔ་ལ་སློབ་ཅིང་དེ་ལྟར་དུ་རྒྱུད་ལ་སྐྱེ་བར་སྨོན་ལམ་གདབ་པ།ལམ་རིམ་གཉིས་ལ་སྦྱངས་ཀྱང་བཙན་ས་མ་ཟིན་པར་འཆི་བ་ལ་ཕྱོགས་པ་ན་འཕོ་བའི་ཉམས
ལེན་བྱ་ཚུལ།ཚེ་རབས་ཐམས་ཅད་དུ་བླ་མ